SARL-NUUS SONDAG 18 DESEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat aangekondig moet word dat die sleutels van twee radioa- 
mateurs stil geraak het. 


Die van Ray Langton, ZS6EJ, het op 2 November 2011 stil geraak. Die sleutel 
van Andries van Wyk, ZS6CEG, het op 9 Desember stil geraak. 


Ons innige meegevoel aan die familie en vriende van die oorledenes. 
(POUSE) 

In die nuus vandag; 

TRANSATLANTIESE AMATEURRADIOBALLON IN VLUG 
RUSSIESE MILITÊRE OFDM AKTIEF OP 40 METER 
RADIOTEGTNOLOGIE IN AKSIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


TRANSATLANTIESE AMATEURRADIOBALLON IN VLUG 


'n Amateurradioballon wat uit die Verenigde State in die rigting van Europa 
met APRS aan boord die lug in is, het dit oor die Atlantiese oseaan gemaak. 


Ron Meadows, KGRPT, van die Kaliforniese Naby Ruimteprojek het vier 
hoëhoogte balonne om 00:00 UTC op Maandag 12 Desember gelanseer. Dit 
was verwag dat die ballonne iewers in die middeweste van die VSA na die grond 
sal terugkeer, maar een wat hom per APRS as KGRPT identifiseer, het besluit 
om 'n vaart per straalstroom te onderneem. 


Na agterlating van die VSA-grond oor New Jersey op 'n hoogte van 110 000 
voet, het dit die Atlantiese oseaan oornag oorgesteek en is radioamateurs in 
Suid-Europa gevra om op 144,390 MHz, die kanaal wat in die VSA vir APRS 
gebruik word, te luister en om te help om die pad van KGRPT-11 oor Europa 
vas te stel. 


Die vraag was waar sou dit land? Die antwoord het vroeg die oggend van 14 
Desember gekom. 'Teen daardie tyd was die ballon oor die Alboransee in die 
Middellandse see toe APRS-volging aangedui het dat dit vinnig hoogte verloor. 
Die laaste verslag via EBGAOK het dit aangedui op 14 558 voet en met `n spoed 
van 35 myl per uur. Dit is aanvaar dat dit op daardie stadium in die see geval 
het nadat dit op `n hoogte van 100 000 voet (30 500 m) meer as 7 000 landmyl 
(11 200 km) afgelê het. 


Wat nie algemeen bekend is nie, is dat eksperimente eerste in Suid-Afrika on- 
derneem is deur `n groot span radioamateurs wat gelei is deur Tony Reumerman, 
ZS6AOG, John Willescroft, ZS6EF, en Dave Woodhall, ZS6BNT. Toentertyd 
het ZS6AKV `n aanbieding by `n AMSAT-konferensie in die VSA gedoen wat 
die bal in ander lande aan die rol gesit het. 


RUSSIESE MILITÊRE OFDM AKTIEF OP 40 METER 


Die nuusbrief van die TARU se moniteringstelsel het gerapporteer dat die 
Russiese militêre op 7 000,8 kHz uitsaai deur gebruik van OFDM 112 kodering. 
Dit blyk of die sender wat die ongevraagde geraas uitsaai naby die stad 
Severomorsk geleë is. 


Die Russe is egter nie alleen in die 40 m-band nie. Die IARU rapporteer ook dat 
Sjinese oor-die-horison radar verskeie kere gedurende die aande sy verskyning 
op 7 MHz gemaak het. Dit beset partykeer soveel as 280 kHz spektrum en is 
gehoor tot by 7 040 kHz met gebruik van die welbekende veegfrekwensie van 
43,5 veë per sekonde. 


Verslae van Suid-Afrikaanse radioamateurs word ingewag. Stuur dit asb. aan 
ZS1FCS, sy e-posadres is zs1fcs@telkomsa.net. 


RADIOTEGTNOLOGIE IN AKSIE 


Die SARL rig `n uitnodiging vir aanbiedings vir die Radiotegnologie-in-Aksie- 
Simposiums wat in Kaapstad, Port Elizabeth, Durban en Gauteng staan gehou 
te word. Stuur asb. '`'n kort opsomming teen 15 Januarie 2012 aan arto- 
day@sarl.org.za. Bystand met reisuitgawes is moontlik indien benodig. Die 
SARL versoek ook menings oor die soort van onderwerp waaroor u graag meer 
sal wil leer. Dit is u kans om `n invloed op die program uit te oefen. 


SA AMSAT RUIMTESIMPOSIUM 


Die 2012 Ruimtesimposium van SA AMSAT sal op 12 Mei 2012 by die Uni- 
versiteit VA KwaZulu-Natal aangebied word. Hierdie is die tweede uitnodig- 
ing vir aanbiedings. Outeurs word uitgenooi om 'n kort opsomming van hulle 
voorgestelde aanbiedings in te dien. Die einddatum daarvoor is 31 Januarie 
2012. Stuur die opsomming as `n aanhangsel in 'n Woord-formaat aan saam- 
sat@intekom.co.za. Die tema van die konferensie is `50 Jaar van Amateurra- 
diosatelliete' om die lansering van OSCAR 1 op 12 Desember 1961 te herdenk. 


VOORGESTELDE AMATEUR MFE-TOEKENNING ONTVANG 'N HUP- 
STOOT 


Die voorstel om by die Wêreld Radio-konferensie in 2012 `n deel van die medium- 
frekwensieband aan die amateurdiens toe te ken, het hierdie week `n hupstoot 
gekry met die vrystelling van die Asië-Stille Oseaan Gemeenskaplike Voorstelle 
wat ontwikkel is by die 5de Vergadering van die APT Konferensie Voorberei- 
dende Groep vir WRCO-12. 


Tydens hierdie vergadering het die verskillende nasies van die Asië-Stille Oseaan- 
streek baie van die kwessies wat by WRC12 gaan dien, bespreek en het hulle 
gepoog om `n plaaslike konsensusstandpunt te bereik. 


Die voorstel van belang vir die amateurdiens is “om 'n toekenning van ongeveer 
15 kHz te oorweeg in gedeeltes van die 415 - 526,5 kHz band vir die amateurdiens 
op' n sekondêre basis, met inagneming van die noodsaaklikheid om bestaande 
dienste te beskerm”, en die voorstel is ondersteun deur `n gemaklike meerderheid 
van die Asië-Stille Oseaan administrasies as reaksie op die uitnodiging om te 
stem. Die suksesvolle ontwikkeling van `n plaaslike standpunt ter ondersteuning 
van `n amateur MF-toekenning verhoog die kanse dat die voorstel op WRG-12 
aanvaar sal word. 


Die amateurradiodiens is by die AP'T-vergaderings deur afgevaardigdes van 
Streek 3 van die Internasionale Amateurradiounie en deur lede van die nasion- 
ale amateurradio-organisasies, wat deel is van afvaardigings van elke nasionale 
regering, verteenwoordig. 


KOMPETISIENUUS 


SARL Nasionale Velddag Die komitee het 13 logstate ontvang wat bestaan uit 
11 kompetisielogs en 2 kontrolelogs. Die 13 logstate dui aan dat 210 Suid- 
Afrikaanse radioamateurs aan die kompetisie deelgeneem het, dit is onseker wat 
van die ander 197 logstate geword het. 


Die wenners van die onderskeie klasse is: 


Klas A - Veldstasie, Multi-operateur 1ste Wesrand ARK, ZS6WR, 91 200 punte 
2de Noordkaap ARK, ZS3NG, 64 800 punte 3de Sasolburg ARK, ZS4SRK, 40 
320 punte 


Klas B - Veldstasie, Multi-operateur - @RP Geen inskrywings nie 


Klas C - Veldstasie, Enkel-operateur 1ste Mitchell Mynhardt, ZS6GYH, 32 352 
punte 2de Marius Snyman, ZR6MS, 16 380 punte 


Klas D - Veldstasie, Enkel-operateur - @RP 1st Eddie Leighton, ZSOBNE, 10 
476 punte ?2nd Dennis Green, ZS4BS/3, 2 880 punte 


Klas E - Algemene Stasies 1ste Pieter Jacobs, ZS6XT, 23 160 punte 


Kontrole logstate is ontvang van Pierre van Deventer, ZS6A, en Alan McCulloch, 
ZS6KU. Die Wesrand ARK-stasie het op 15 en 10 meter baie punte met digitale 
kontakte gemaak. 


Die gekombineerde uitslae vir die Februarie- en Novemberbene van die Nasionale 
Velddag is: 


Klas A - Veldstasie, Multi-operateur 1ste Wesrand ARK, ZSGWR, 187 800 punte 
2de Noordkaap ARK, ZS3NC, 150 480 punte 3de Sasolburg ARK, ZSASRK, 99 
790 punte 


Klas B - Veldstasie, Multi-operateur - @RP Geen inskrywings nie 


Klas CO - Veldstasie, Enkel-operateur 1ste Wessie Wessels, ZS2A, 43 200 punte 
2de Pierre van Deventer, ZS6A, 40 560 punte 3de Mitchell Mynhardt, ZS6GYH, 
382 352 punte 


Klas D - Veldstasie, Enkel-operateur - @ORP 1ste Geoffery Lotz, ZR6XZ, 56 160 
punte 2de Eddie Leighton, ZS6BNE, 21 186 punte 4de Dennis Green, ZS4BS/3, 
2 880 punte 


Klas E - Algemene Stasies 1ste Pieter Jacobs, ZS6XT, 60 660 punte 2de Derek 
Stuart, 7S2J, 9 360 punte 3de Renier Burger, ZUGHOT, 7 236 punte (nou 
ZSGHOT) 


Wel gedaan aan almal wat 'n logstaat ingestuur het en geluk aan die klaswenners. 
Die volledige uitslae is beskikbaar in HF Happenings 483. Die Februariebeen 
van die 2012 SARL Nasionale Velddag word beplan vir die naweek van 11 en 12 
Februarie 2012. 


LEN WELLS AMTEURGEESTROFEE 


Die Len Wells Amateurgeestrofee van die Valsbaai Elektronika- en Rekenaarklub 
is tydens die jaareindfunksie van die klub op Saterdag 10 Desember aan 'Tom 
Cooper, ZS1PS, toegeken. Tom was vir baie jare `n toegewyde werker vir die 
klub, is `n komiteelid en ook redakteur van die tak se nuusbrief DIALOG. Ten 
spyte daarvan dat hy `n groot K-oorlewende is, het hy baie naweke gebruik om 
die klubhuis te bou. 'Tom is 80 jaar oud en spog met 60 jaar ononderbroke 
lidmaatskap van die SARL. 


Dit is nou werklike amateurgees! Veels geluk Tom en mag jy nog vir baie jare 
amateurradio geniet. 


PORT ELIZABETH AMATEURS KYK UIT VIR KUSLANGSE BHF DX 


BHEF-amateurs in Port Elizabeth is op die uitkyk na die BHF-vakansiegangers 
langs die Oos- en Suidkuste van Suid-Afrika. Hulle weet dat `n aantal amateurs 
hulle vakansies aan die kus gaan deurbring en dat van hulle BHF-toerusting met 
hulle saamneem, soos Rassie, ZS1Y'T en Derek, ZS5Y, wat aan die suidelike kus 
gaan vakansie hou. 


Sommige plaaslike amateurs gaan die suidelike kus monitor terwyl ander die 
oostelike kus gaan dophou en hulle gaan mekaar in kennis stel van enige seine 
wat opgespoor word. Die roep- en luisterskedules sal saans tussen 19:00 en 20:00 
SAT op 144,400 MHz, FM wees en na 20:00 SAT op 144,200 MHz HSB wees. 
Op warm vogtige dae kan fantastiese tropo-openinge voorkom. 


Aangesien al die plaaslike BHF-amateurs se seine horisontaal gepolariseerd is 
en sommige oor hoëwins Yagis beskik, is die minimum vereiste aan die ander 
kant van die BHEF-pad minstens `n horisontale dipool. Die amateurs met lang 
Yagis sal opmaak vir die tekort aan antennawins aan die ander kant en kontakte 
vêrder as A00 km kan verwag word. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteit besig is om af te neem en 
dat daar nie sonfakkels gedurende die week verwag word nie. 


Verder is die son se oppervlakte oortrek met kleiner sonvlekke wat gunstige 
HEF-toestande verseker. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 83. 


20 tot 10 m gaan pret wees met verskeie openinge gedurende die verloop van die 
dag. Die hoër bande sal tipies eerste oopmaak om dan later deur die laer bande 
gevolg te word. 6 m is ook aktief met goeie TEP openinge van tyd tot tyd. 


Besoek gerus www.spaceweather.co.za vir meer inligting. 
DAGBOEK VAN GEBEURE 


15 Januarie 2012 - Laaste dag vir indiening van voorgestelde aanbiedings vir 
Radiotegnologie-in-Aksie-Simposiums 2012 na artoday@sarl.org.za. 31 Januarie 
2012 - Laaste dag vir insending van nominasies vir SARL-Raadslede en mosies 
vir die SARL se AJV in 2012. 31 Januarie 2012 - Sluitingsdatum vir insend- 
ing van voorgestelde verhandelings vir SA AMSAT se Ruimtesimposium aan 
saamsat@intekom.co.za. Onthou ook om nominasies in te stuur vir die SARL- 
toekennings wat gedoen sal word tydens die galadinee wat ook gedurende die 
naweek met die 2012 SARL-AJV sal plaasvind. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 16:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 


/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


